תקציר העדות

**פטר ארבן היה כדורגלן יהודי, ששיחק בליגת הכדורגל בגטו טרזינשטאט ושרד את השואה.**

**ארבן נולד במורבסקה אוסטרבה שבצ'כוסלובקיה בשם פטר אייזנברג. בנם של קלרה אייזנברג וארתור אייזנברג.**

**ארבן, שהיה ספורטאי מגיל צעיר, עסק בסקי, הוקי קרח, אתלטיקה וכדורגל. היה פעיל מנעוריו בתנועה הנוער הציונית "בלאו וייס".**

**בתקופת השואה עבר חמישה מחנות ושרד את כולם: טרזינשטאט, אושוויץ, בירקנאו, מאוטהאוזן וגוזן.**

**בגיל 21 נשלח לגטו טרזינשטאט. בטרזינשטאט הייתה ליגת כדורגל. בליגה זו היו 12 קבוצות אשר שיחקו מדי יום ראשון.**

**מאחר שהיו טרנספורטים לאושוויץ והתחילו להיות פחות ופחות שחקנים, עקב מחסור בשחקן באחת הקבוצות פנו לארבן שימלא את מקומו וארבן נענה לכך.**

**ארבן הפך לשחקן מפורסם בגטו, והיה מבוקש לחתימות על ידי מעריציו. ב-1944 לוהק בכפייה להשתתף בסרט תעמולה נאצי שצולם בגטו, בניסיון לְהָזֵם את "השמועות" על מצבם של היהודים שגורשו למזרח. בהמשך נשלח עם רוב יושבי הגטו לאושוויץ.**

**לאחר מלחמת העולם השנייה חזר פראג שם עסק בפעילות ציונית. ב-1948 עבר לצרפת במטרה לעלות לא"י זאת מאחר והשלטון הקומוניסטי בצ'כיה לא אפשר עלייה ישירה מהמדינה.**

**ארבן עלה עם אשתו אווה לישראל בשנת 1949 ויחד הקימו משפחה.**

**ארבן הלך לעולמו ב-5 באפריל 2017. הוא הותיר אחריו אישה ושלושה ילדים.**

רפלקציות:

רועי פרידמן:

**תהליך העבודה בפרויקט התנהל ממש טוב, הרגשתי שכל אחד השקיע רבות ולכל אחד היה אכפת מהנושא ובנוסף אני הרגשתי קשר חזק לנושא כי במשפחתי גם היו ניצולי שואה עם סיפורים מעניינים,**

**צילום הפרויקט היה ממש מגבש ואני מאוד גאה להיות חלק מהפרויקט הזה שנקרא ''זכרון מתחדש''.**

עמית מהלל:

**נהנתי מאוד לעבוד על הפרויקט הזה לצד חבריי לקבוצה. התחברתי מאוד לסיפורו של פטר ולאיך שהתגבר על המצב הקשה אשר היה נתון בו בעזרת הכדורגל. נהנתי רבות ביום הצילום עצמו וחברי הקבוצה כולל אני (השחקן) גילינו מקצועיות ועבדנו טוב יחדיו ושיתפנו פעולה.**

רפלקציה אופק ארני:

**במהלך הפרויקט נחשפתי לתכנים חדשים בנוגע לשואה והרחבתי את הידע שלי בנושא. אני אישית מאוד אהבתי את הסיפור של פטר מכיוון שגם אני מאוד אוהב לשחק כדורגל. במהלך הצילומים חבריי לקבוצה ואני עבדנו בשיתוף פעולה מלא. בנוסף, הייתה עזרה הדדית של כל חברי הקבוצה.**

רפלקציה אלעד טבת:

**במהלך הפרויקט נהנתי מכל רגע, מתחילתו ועד סופו, אם זה בקריאה על סיפורו של פטר ואם זה ביצירת וצילום הסרט. לקחתי רבות לפן האישי ולערכים האישיים שלי מהתהליך ונהנתי לעשות סיפור שכזה עם חבריי לקבוצה.**

איתי קורן:

**הפרוייקט תרם לי מאוד בכמה תחומים: הוא לימד אותי באופן ספציפי על מצב ניצולי השואה בארץ כיום ופטר ארבן בפרט. בנוסף הרגשתי שהתגבשנו כקבוצה ועברנו תהליך ביחד תוך כדי הפרוייקט - למדנו לעבוד, לתאם בינינו ולדעת מה החוזקות והחולשות אחד של השני.**